**DJEČJI VRTIĆ OSMJEH**

**OBRAZLOŽENJE UZ GODIŠNJI IZVJEŠTAJ O IZVRŠENJU FINANCIJSKOG PLANA**

**DJEČJEG VRTIĆA OSMJEH ZA 2022. GODINU**

Dječji vrtić „Osmjeh“ je predškolska ustanova čiji je osnivač Općina Starigrad. Program rada dječjeg vrtića obuhvaća programe odgoja, naobrazbe, zdravstvene zaštite, prehrane i socijalne skrbi djece od navršene treće godine života do polaska u školu. Dječji vrtić Osmjeh obavlja svoju temeljnu djelatnost predškolskog obrazovanja. U sklopu svojeg djelovanja nudi 5 – satni i 10 – satni program. Kroz 2022. godinu broji prosječno 36 korisnika vrtića.

Godišnji izvještaj o izvršenju Financijskog plana Dječjeg vrtića Osmjeh za 2022. godinu sastavljen je prema Zakonu o proračunu (NN 144/22) i Pravilniku o polugodišnjem i godišnjem izvještaju o izvršenju proračuna ( NN 24/13, 102/17, 1/20, 147/20).

OBRAZLOŽENJE OSTVARENJA PRIHODA I RASHODA

*Prihodi poslovanja:*

Prihodi poslovanja u navedenom razdoblju ostvareni su u iznosu od 1.021.097,94 kn što je 92,93% u odnosu na planirani iznos od 1.107.080,00 kn i to:

* 857.990,33 kn odnosi se na prihode od nadležnog proračuna – navedeno se odnosi na sredstva od Općine Starigrad kojima se većim dijelom sufinancira redovni petosatni i desetosatni program predškolskog odgoja i naobrazbe radi visoke ekonomske cijene vrtića i najznačajniji je izvor prihoda.
* 3.900,00 kn odnosi se na namjenske primitke od nenadležnog proračuna – navedeno se odnosi na sredstva od Ministarstva znanonosti i obrazovanja. Temeljem članka 50. *Zakona o predškolskom odgoju i obrazovanju*, Ministarsvo znanosti i obrazovanja sufinancira programe javnih potreba koji se ostvaruju u dječjim vrtićima i drugim ustanovama. Radi se o namjenskim sredstvima, dakle sredstva se mogu koristiti samo u svrhe nabave didaktičkih sredstava, stručno usavršavanje, nabava literature i ostale opreme a sa ciljem povećanja kvalitete programa. Ministarstvo navedeno financira sa iznosom od 20 kn po djetetu u godini pred polazak u školu a za 8. mjeseci kroz godinu
* 159.207,61 kn odnosi se na prihode od sufinanciranja, odnosno prihode od usluga vrtića koji se realiziraju naplatom usluga od roditelja.

*Rashodi poslovanja:*

Rashodi poslovanja u navedenom razdoblju ostvareni su u iznosu od 1.020.646,48 kn što je 90,02% u odnosu na planirani iznos od 1.133.792,00 kn i to:

• 704.039,90 kn odnosi se na rashode za zaposlene koji se odnose na plaće i doprinose za zaposlene te ostale rashode za zaposlene (božićnice, otpremnine, regres, jubilarne nagrade i ostalo) i navedeni rashodi čine najznačajniji udio u rashodima poslovanja.

• 314.078,91 odnosi se na materijalne rashode i to na naknade troškova zaposlenima (stručni usavršavanje i službena putovanja), rashode za materijal i energiju (uredski materijal, sitni inventar, službena i radna odjeća, električna energija, plin za grijanje, namirnice), rashode za usluge (usluge telefona i mobitela, poštarina, opskrba vodom, intelektualne usluge, usluge tekućeg i investicijskog održavanja, računalne usluge), te ostale nespomenute rashode poslovanja (premije osiguranja, pristojbe i naknade, ostale nespomenute rashode).

• 2.527,67 kn odnosi se na financijske rashode i to na bankarske usluge i usluge platnog prometa.

*Rezultat poslovanja:*

Za razdoblje od 1. siječnja 2022. godine do 31. prosinca 2022. godine Dječji vrtić Osmjeh ostvario je prihode poslovanja u iznosu od 1.021.097,94 kn, a rashode poslovanja u iznosu od 1.020.646,48 kn iz čega proizlazi rezultat u izvještajnom razdoblju u iznosu od 451,46 kn. Utvrđeni višak prihoda poslovanja iz prethodne godine iznosi 26.712,06 kn koji se prenosio u 2022. godinu tako da je ukupni rezultat poslovanja na dan 31.12.2022. godine iznosio 27.163,52 kn, a isti se višak prenosi u 2023. godinu. Ostvareni višak prihoda planirat će se prilikom donošenja prvih izmjena i dopuna Financijskog plana Dječjeg vrtića Osmjeh za 2023. godinu.

POTRAŽIVANJA I OBVEZE

Na dan 31. prosinca 2022. godine stanje nenaplaćenih potraživanja Dječjeg vrtića Osmjeh iznosi 5.666,67 kn i odnosi se na potraživanja od roditelja za usluge vrtića. Ostala potraživanja iznose 14.900,88 kn i odnose se na potraživanja od HZZO za naknade za bolovanja zaposlenica od 09.-12./2022.

Stanje obveza na dan 31. prosinca 2022. godine kod Dječjeg vrtića Osmjeh iznosi 94.643,67 kn i navedeno su nedospjele obveze koje se odnose na obveze za rashode

poslovanja (plaće zaposlenih za prosinac 2022. godine koje dospijevaju u siječnju 2023. godine i ostale obveze).

Proračunski korisnik Dječji vrtić „Osmjeh“ nema potencijalnih obveza po osnovi sudskih postupaka.

ZAKLJUČAK

Izvršenje financijskog plana za 2022. godinu pokazuje da su prihodi poslovanja zadovoljavajući, te da su se rashodi izvršavali u okviru planiranih iznosa. Vidljivo je da je ukupno ostvaren višak prihoda i primitaka u odnosu na rashode i izdatke.